*Projekts*

**LATVIJAS REPUBLIKAS MINISTRU KABINETS**

2019. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2017. gada 9. maija**

**noteikumos Nr. 253 “Atsevišķu inženierbūvju būvnoteikumi”**

Izdoti saskaņā ar Būvniecības likuma

5. panta pirmās daļas 2. punktu un

otrās daļas 5., 7. un 10. punktu

Izdarīt Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi” (Latvijas Vēstnesis, 2017, 111. nr.; 2018, 128., 191. nr.)šādus grozījumus:

1. Papildināt noteikumus ar 3.1 un 3.2 punktu šādā redakcijā:

“3.1 Inženierbūvju būvniecības administratīvais process noris elektroniski būvniecības informācijas sistēmā, izņemot gadījumu, ja Būvniecības likuma un šajos noteikumos nav noteikts citādi. Par katru būvniecības ieceri būvniecības informācijas sistēmā veido būvniecības lietu, kurā pieejami strukturizēti dati un dokumenti par konkrēto būvniecības ieceri.

3.2 Ja būvniecības ierosinātājs saskaņā ar Būvniecības likuma 24. panta divpadsmito daļu institūcijā, kura pilda būvvaldes funkcijas, iesniedz būvniecības ieceres dokumentus vai datnes, neizmantojot būvniecības informācijas sistēmu, rakstveidā, tos izstrādā vismaz trīs eksemplāros (viens – institūcijai, kas pilda būvvaldes funkcijas, otrs – būvniecības ieceres izstrādātājam, trešais – būvniecības ierosinātājiem) vai elektroniski – vienā eksemplārā, ar atbilstošiem parakstiem un saskaņojumiem, kas nepieciešami saskaņā ar normatīvajiem aktiem.”

2. Papildināt 8. punktu aiz vārda “iesniegumiem” ar vārdiem “būvniecības informācijas sistēmā”.

3. Svītrot 9. punktā vārdus “un apliecināt, ka tā atbilst būvniecību reglamentējošajiem normatīvajiem aktiem un vietējās pašvaldības teritorijas plānojumam, lokālplānojumam vai detālplānojumam (ja tāds ir izstrādāts)”.

4. Svītrot 10. punktā vārdus “paraksta vai”.

5. Svītrot 12. punktu.

6. Izteikt 13. punktu šādā redakcijā:

“13. Būvniecības ieceres dokumentāciju izstrādā elektroniski un to pievieno būvniecības informācijas sistēmā. Izstrādāto būvniecības ieceres dokumentāciju būvniecības informācijas sistēmā apstiprina būvspeciālists izņemot gadījumu, ja būvniecības ieceri izstrādā pats būvniecības ierosinātājs.”

7. Papildināt noteikumus ar 14.1 punktu šādā redakcijā:

“14.1 Ja plānotajai būvniecībai, kuru realizē pamatojoties uz paskaidrojumu rakstu vai apliecinājuma karti, atbilstoši attiecīgajiem normatīvajiem aktiem ir nepieciešami tehniskie vai īpašie noteikumi, atļaujas vai saskaņojumi, tos pieprasa un saņem būvniecības informācijas sistēmā pirms attiecīgās būvniecības ieceres dokumentācijas iesniegšanas institūcijā, kura pilda būvvaldes funkcijas.”

8. Izteikt 15.1. apakšpunkta ievaddaļu šādā redakcijā:

“15.1. būvniecības informācijas sistēmā aizpildītu paskaidrojuma raksta I daļu un šo noteikumu 30. un 33. punktā minētos dokumentus:”

9. Izteikt 15.2. apakšpunkta ievaddaļu šādā redakcijā:

“15.2. būvniecības informācijas sistēmā aizpildītu apliecinājuma kartes I daļu un šo noteikumu 30. un 34. vai 36. punktā minētos dokumentus:”

10. Aizstāt 15.3. apakšpunktā vārdus “būvniecības iesniegumu un” ar vārdiem “būvniecības informācijas sistēmā aizpildītu būvniecības iesniegumu un pievienotu”.

11. Izteikt 16. punktu šādā redakcijā:

“16. Ja jaunas būves būvniecībai institūcija, kura pilda būvvaldes funkcijas, ir saskaņojusi būvniecības ieceres dokumentāciju, šīs plānotās būves papildu inženiertīkla pievada būvniecībai var iesniegt būvniecības informācijas sistēmā minētajā institūcijā atsevišķu būvniecības ieceres dokumentāciju. Iesniedzot būvniecības informācijas sistēmā atsevišķu būvniecības ieceres dokumentāciju, būvniecības ierosinātājs pievieno iepriekš saskaņoto savietoto projektējamo ārējo inženiertīklu plānu, lai papildu inženiertīkla pievads nepārklājas ar iepriekš saskaņoto ārējo inženiertīklu risinājumu, ja tas nav pieejams būvniecības informācijas sistēmā.”

12. Izteikt 30. punktu šādā redakcijā:

“30. Persona, ierosinot jebkura veida būvniecību, būvniecības informācijas sistēmā būvniecības ieceres iesniegumam pievieno šādus dokumentus:

30.1. valdījuma vai lietojuma tiesības apliecinošus dokumentus, izņemot vienu no šādiem gadījumiem:

30.1.1. būvniecības ierosinātājs ir nekustamā īpašuma īpašnieks;

30.1.2. būvniecības ierosinātājs ir objekta, kuram noteikta aizsargjosla, īpašnieks vai valdītājs;

30.2. saskaņojumus atkarībā no būvniecības ieceres:

30.2.1. paskaidrojuma rakstu saskaņo ar:

30.2.1.1. zemes gabala īpašnieku vai, ja tāda nav, – ar tiesisko valdītāju, ja būvniecības ierosinātājs nav zemes gabala īpašnieks vai tiesiskais valdītājs;

30.2.1.2. ostas pārvaldi un – no kuģošanas drošības viedokļa – ar attiecīgās ostas kapteini un valsts akciju sabiedrību “Latvijas Jūras administrācija”, ja būvdarbi plānoti ostas teritorijā;

30.2.1.3. trešajām personām, kuru tiesības tiek skartas, izņemot Būvniecības likuma 14. panta 1.1 un 1.2daļā minētajā gadījumā;

30.2.2. apliecinājuma karti saskaņo ar:

30.2.2.1. nekustamā īpašuma īpašnieku vai, ja tāda nav, – ar tiesisko valdītāju, ja būvniecības ierosinātājs nav nekustamā īpašuma īpašnieks vai tiesiskais valdītājs un normatīvajos aktos nav noteikts savādāk;

30.2.2.2. ēkas pārvaldītāju, ja plānoti iekšējā inženiertīkla būvdarbi ēkā;

30.2.2.3. ostas pārvaldi, ja būvdarbi plānoti zemes gabalā ostas teritorijā;

30.2.2.4. trešajām personām, kuru tiesības tiek skartas, izņemot Būvniecības likuma 14. panta 1.1 un 1.2daļā minētajā gadījumā;

30.2.3. papildus Būvniecības likuma 15. panta pirmās daļas 2. punktā noteiktajam būvprojektu minimālā sastāvā saskaņo ar:

30.2.3.1. ostas pārvaldi un – no kuģošanas drošības viedokļa – ar attiecīgās ostas kapteini un valsts akciju sabiedrību “Latvijas Jūras administrācija”, ja būvdarbi plānoti ostas teritorijā;

30.2.3.2. trešajām personām, kuru tiesības tiek skartas izņemot Būvniecības likuma 14. panta 1.1 un 1.2 daļā minētajā gadījumā;

30.3. citus dokumentus, atļaujas vai saskaņojumus, ja to nosaka normatīvie akti, izņemot Būvniecības likuma 14.panta 1.1  un 1.2 daļā minētajā gadījumā.”

13. Papildināt 31. punktu aiz vārda “pievieno” ar vārdiem “būvniecības informācijas sistēmā”.

14. Izteikt 32. punktu šādā redakcijā:

“32. Personas saskaņojumu, izņemot Būvniecības likuma 14. panta 1.1  un 1.2 daļā minētajā gadījumā, noformē kā atsevišķu vienošanos tā, lai no tās izrietētu nepārprotama personas piekrišana būvniecības iecerei. Personu saskaņojumu pievieno būvniecības informācijas sistēmā.”

15. Papildināt 33. punkta ievaddaļu aiz vārda “ierosinātājs” ar vārdiem “būvniecības informācijas sistēmā aizpildītam”.

16. Svītrot 33.2. apakšpunktu.

17. Papildināt 34. punkta ievaddaļu aiz vārda “ierosinātājs” ar vārdiem “būvniecības informācijas sistēmā aizpildītai”.

18. Svītrot 34.2. apakšpunktu.

19. Papildināt 36. punkta ievaddaļu aiz vārda “ierosinātājs” ar vārdiem “būvniecības informācijas sistēmā aizpildītai”.

20. Papildināt 37. punkta ievaddaļu aiz vārda “ierosinātājs” ar vārdiem “būvniecības informācijas sistēmā aizpildītam”.

21. Izteikt 38. punkta ievaddaļu šādā redakcijā:

“38. Ja ekspluatācijā pieņemtas inženierbūves stāvoklis neatbilst Būvniecības likuma 9. pantā noteiktajām būtiskajām prasībām attiecībā uz būves lietošanas drošību, mehānisko stiprību un stabilitāti un pašvaldība ir pieņēmusi lēmumu par šādas inženierbūves konservāciju, būvniecības ierosinātājs institūcijā, kura pilda būvvaldes funkcijas, iesniedz šo noteikumu 30. un 32. punktā minētos dokumentus, būvniecības informācijas sistēmā aizpildītu paskaidrojuma raksta I daļu, kurai pievieno šādus dokumentus:”

22. Svītrot 38.1. apakšpunktu.

23. Aizstāt 40. punktā vārdus “institūcijā, kura pilda būvvaldes funkcijas” ar vārdiem “būvniecības informācijas sistēmā”.

24. Izteikt 44. punktu šādā redakcijā:

“44. Institūcija, kura pilda būvvaldes funkcijas, pieņemot lēmumu par būvniecības ieceres akceptu saskaņā ar Būvniecības likuma 14. panta trešās daļas 2. punktu, par to izdara atzīmi būvniecības informācijas sistēmā.”

25. Aizstāt 45. punktā vārdus “izdarījusi atzīmi paskaidrojuma rakstā vai apliecinājuma kartē” ar vārdiem “atbilstoši šo noteikumu 44. punktam izdarījusi atzīmi būvniecības informācijas sistēmā”.

26. Izteikt 46. punktu šādā redakcijā:

“46. Paskaidrojuma raksta (izņemot sezonas inženierbūves) un apliecinājuma kartes inženierbūvju būvdarbiem akcepta spēkā esības termiņš ir pieci gadi, skaitot no akcepta pieņemšanas dienas. Ja pašvaldība nav pieņēmusi lēmumu par inženierbūves konservāciju, paskaidrojuma raksta spēkā esības termiņš ir pieci gadi, skaitot no akcepta pieņemšanas dienas. Paskaidrojuma raksts un apliecinājuma karte inženierbūvju būvdarbiem ir īstenojama spēkā esības termiņā.”

27. Svītrot 48.2.2. apakšpunktā vārdus “būvdarbu žurnāls”.

28. Izteikt 50. punktu šādā redakcijā:

“50. Būvatļaujā iekļautie nosacījumi būvdarbu uzsākšanai izpildāmi piecu gadu laikā no atzīmes par projektēšanas nosacījumu izpildi izdarīšanas būvniecības informācijas sistēmā.”

29. Papildināt 55. punktu aiz vārda “pieprasa” ar vārdiem “būvniecības informācijas sistēmā”.

30. Svītrot 63.1.4. un 63.1.5. apakšpunktu.

31. Svītrot 65.3. apakšpunktu.

32. Svītrot 68.1.4. un 68.1.5. apakšpunktu.

33. Izteikt 69.2. apakšpunktu šādā redakcijā:

“69.2. būvdarbu ģenerālplāns, kas izstrādāts, pamatojoties uz grafisko dokumentu (plānu), kurā ir atspoguļota būves, ceļu un inženiertīklu esošā situācija;”

34. Svītrot 74. un 75. punkta trešo teikumu.

35. Izteikt 78. punktu šādā redakcijā:

“78. Būvprojekta ekspertīzes atzinumu pievieno būvniecības informācijas sistēmā.”

36. Svītrot 79. punktu.

37. Izteikt 80. punktu šādā redakcijā:

“80. Būvprojektu izstrādā elektroniski un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 32. punktā minētajā gadījumā.”

38. Izteikt 82. punktu šādā redakcijā:

“82. Ja izpildīti visi projektēšanas nosacījumi, institūcija, kura pilda būvvaldes funkcijas, Būvniecības likuma 12. panta piektajā daļā noteiktajā termiņā izdara atzīmi par projektēšanas nosacījumu izpildi būvniecības informācijas sistēmā.”

39. Svītrot 83. punkta otro teikumu.

40. Izteikt 84. punktu šādā redakcijā:

“84. Būvniecības ierosinātājs šo noteikumu 83. punktā norādītos trūkumus, ko konstatējusi institūcija, kura pilda būvvaldes funkcijas, novērš būvatļaujas projektēšanas nosacījumu izpildes termiņa laikā.”

41. Papildināt 85. punktu aiz vārda “dokumentus” ar vārdiem “un informāciju”.

42. Aizstāt 85.1 punktā vārdus “paskaidrojuma rakstā vai apliecinājuma kartē par tajā ietverto būvdarbu uzsākšanas nosacījumu izpildi” ar vārdiem “par būvdarbu uzsākšanas nosacījumu izpildi būvniecības informācijas sistēmā, ja būvdarbu veikšanai nepieciešama apliecinājuma karte vai paskaidrojuma raksts”.

43. Aizstāt 86. punkta ievaddaļā vārdus “tajā norādītos dokumentus” ar vārdiem “būvniecības informācijas sistēmā nepieciešamos dokumentus un informāciju”.

44. Izteikt 86.4. apakšpunktu šādā redakcijā:

“86.4. būvatļaujā norāda būvdarbu veicēju un pieaicinātos būvspeciālistus.”

45. Papildināt noteikumus ar 86.1 punktu šādā redakcijā:

“86.1Ja būvdarbi vai nodošana ekspluatācijā ir plānota pa būves kārtām, būvniecības ierosinātājs iesniedz būvniecības informācijas sistēmā būvdarbu uzsākšanas nosacījumu izpildei nepieciešamos dokumentus un informāciju atsevišķi par katru būves kārtu, tai skaitā norādot tajā realizējamos objektus (objekta kadastra apzīmējums, ja tāds ir piešķirts).”

46. Papildināt 89. un 90. punktu aiz vārdiem “ir iesniegts” ar vārdiem “būvniecības informācijas sistēmā pievienots”.

47. Izteikt 91. punktu šādā redakcijā:

“91. Būvdarbu laikā var mainīt būvdarbu veicēju un pieaicināto būvspeciālistu, ja par to informē institūciju, kura pilda būvvaldes funkcijas, un iesniedz būvniecības informācijas sistēmā informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (euro)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš).Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.”

48. Aizstāt 91.1 punktā vārdus “institūcijā, kura pilda būvvaldes funkcijas” ar vārdiem “būvniecības informācijas sistēmā”.

49. Izteikt 96. punktu šādā redakcijā:

“96. Būvniecības ierosinātājs saņem ar būvdarbu veikšanu saistītās atļaujas, kā arī atbilstoši normatīvajiem aktiem darba aizsardzības jomā norīko vienu vai vairākus darba aizsardzības koordinatorus, ja būvdarbus veiks vairāk nekā viens būvdarbu veicējs.”

50. Papildināt noteikumus ar 96.1 punktu šādā redakcijā:

“96.1 Būvdarbu veicējam un atbildīgajiem būvspeciālistiem būvniecības informācijas sistēmā ir pieejams būvdarbu žurnāls un nepieciešamā būvniecības ieceres dokumentācija pēc institūcijas, kura pilda būvvaldes funkcijas, atzīmes izdarīšanas par būvdarbu nosacījumi izpildi būvniecības informācijas sistēmā.”

51. Izteikt 98. punktu šādā redakcijā:

“98. Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.”

52. Izteikt 100. punktu šādā redakcijā:

“100. Būvdarbu veicējs, izskatot būvniecības ieceres dokumentāciju, pārliecinās par papildu detalizētāku rasējumu nepieciešamību. Ja būvdarbu veicējs nav pieprasījis papildu detalizētāku rasējumu izstrādi vai pats nav tos izstrādājis, būvdarbu veicējs ir atbildīgs par iespējamām sekām. Detalizētākus rasējumus var izstrādāt arī būvdarbu gaitā, un tie pievienojami būvniecības informācijas sistēmā un saskaņojami ar būvprojekta izstrādātāju un būvniecības ierosinātāju.”

53. Aizstāt 101. punktā vārdus “iesniedz institūcijā, kura pilda būvvaldes funkcijas” ar vārdiem “pievieno būvniecības informācijas sistēmā”.

54. Izteikt 103. punkta otro teikumu šādā redakcijā:

“Būvprojekta izmaiņu dokumentāciju ar skaidrojušu aprakstu par veiktajām izmaiņām pievieno būvniecības informācijas sistēmā.”

55. Izteikt 105. punktu šādā redakcijā:

“105. Pirms attiecīgo būvdarbu uzsākšanas darbu veikšanas projektu, pamatojoties uz akceptēto būvniecības ieceres dokumentāciju, izstrādā būvdarbu veicējs (galvenais būvdarbu veicējs), bet atsevišķiem un speciāliem darbu veidiem – atsevišķu būvdarbu veicēji. Izstrādājot darbu veikšanas projektu, ievēro darbu organizēšanas projektā norādīto, ja tāds ir izstrādāts. Darbu veikšanas projekta detalizācijas pakāpi nosaka tā izstrādātājs atkarībā no veicamo darbu specifikas un apjoma.”

56. Papildināt noteikumus ar 105.1, 105.2 un 105.3punktušādā redakcijā:

“105.1 Darbu veikšanas projektu izstrādā, ja pastāv vismaz viens no šādiem nosacījumiem:

105.11. otrās grupas inženierbūve ir augstāka par 7 m;

105.12. ir paredzēta trešās grupas inženierbūves būvniecība;

105.13. ja būvdarbu veikšanas laikā paredzama inženierbūves ietekme uz satiksmi (piemēram, satiksmes ierobežojumi, transporta plūsmas organizācija vai citi organizatoriskie vai drošības pasākumi) un inženiertīkliem (būvdarbi noris tuvu citiem inženiertīkliem, šķērsojumos ar citiem inženiertīkliem, apbūvējamā zemesgabalā vai tam piegulošajā teritorijā);

105.14. inženierbūvei ir piemērots valsts kultūras pieminekļa statuss vai tā atrodas īpaši aizsargājamā teritorijā (likuma “Par īpaši aizsargājamām dabas teritorijām” izpratnē) vai mikroliegumā (Sugu un biotopu aizsardzības likuma izpratnē);

105.15. otrās vai trešās grupas inženierbūves būvdarbi ir bijuši pārtraukti un tā bijusi iekonservēta ilgāk nekā piecus gadus;

105.16. uzsākti būvdarbi pēc otrās vai trešās grupas inženierbūves daļējas sagrūšanas;

105.17. atzinumā par būves tehnisko stāvokli norādīts, ka tā ir avārijas stāvoklī;

105.18. ir paredzēta otrās grupas inženierbūves nojaukšana;

105.19. darbu veikšanas projektu pieprasa būvniecības ierosinātājs vai būvdarbu veicējs.

105.2 Darbu veikšanas projektā iekļauj:

105.21. darbu veikšanas kalendāra grafiku;

105.22. būvdarbu ģenerālplānu, kas izstrādāts, pamatojoties uz grafisko dokumentu (plānu), kurā ir atspoguļota būvju, ceļu un inženiertīklu esošā situācija;

105.23. sagatavošanas darbu un būvdarbu aprakstu;

105.24. netradicionālu un sarežģītu būvdarbu veidu tehnoloģiskās shēmas un norādi par izpildes zonām;

105.25. galveno būvmašīnu darba grafiku;

105.26. nepieciešamo speciālistu sarakstu darbu veikšanai objektā;

105.27. nepieciešamos būvju nospraušanas darbus;

105.28. pagaidu tehnoloģisko konstrukciju pamatotus risinājumus;

105.29. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;

105.210. būvmašīnu, tehnoloģiskā un montāžas aprīkojuma sarakstu;

105.211. skaidrojošu aprakstu;

105.212. darbaspēka kustības grafiku;

105.213. būvizstrādājumu transportēšanas nosacījumus un to novietošanas vietas būvlaukumā.

105.3 Darbu veikšanas projektu var neizstrādāt, ja būvdarbus veic būvētājs.”

57. Izteikt 109. punktu šādā redakcijā:

“109. Darbu veikšanas projektu pievieno būvniecības informācijas sistēmā.”

58. Svītrot 110. punktu.

59. Izteikt 118. punktu šādā redakcijā:

“118. Darbi, kuru pārbaude pēc pilnīgas būvdarbu pabeigšanas nav iespējama, pieņem uzreiz pēc to izpildes, izveidojot un apstiprinot būvniecības informācijas sistēmā segto darbu pieņemšanas aktu.”

60. Aizstāt 119. punktā vārdus un skaitļus “aktu (8., 9. un 10. pielikums)” ar vārdiem “aktu, kas izveidots un apstiprināts būvniecības informācijas sistēmā”.

61. Izteikt 119.1 punktu šādā redakcijā:

“119.1 Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem, ko apstiprina atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums).”

62. Papildināt 119.2 punkta ievaddaļu aiz vārda “pievieno” ar vārdiem “būvniecības informācijas sistēmā, ja tie nav pievienoti būvdarbu žurnālam”.

63. Izteikt 120. punktu šādā redakcijā:

“120. Nav pieļaujama būvdarbu turpināšana, ja būvdarbu veicēja pārstāvji un būvuzraugs (ja tiek veikta būvuzraudzība) nav būvniecības informācijas sistēmā izveidojuši un apstiprinājuši segto darbu pieņemšanas aktu. Ja būvuzraugs vai autoruzraugs konstatē veikto darbu neatbilstību būvniecības ieceres dokumentācijai vai būvdarbu tehnoloģijas prasībām, turpmākie darbi jāpārtrauc un jāveic attiecīgs ieraksts būvdarbu žurnālā, norādot izpildes termiņu. Tikai tad, kad visas šajā punktā minētās personas ir apstiprinājušas attiecīgo segto darbu pieņemšanas aktu, darbus var turpināt.”

64. Aizstāt 121. punktā vārdu “sastāda” ar vārdiem “izveido un apstiprina būvniecības informācijas sistēmā”.

65. Papildināt 134. punktu aiz vārda “paziņojot” ar vārdiem “būvniecības informācijas sistēmā”.

66. Izteikt 151. un 152. punktu šādā redakcijā:

“151. Inženiertīklu īpašnieks vai, ja tāda nav, – tiesiskais valdītājs 10 darbdienu laikā būvniecības informācijas sistēmā pēc būvniecības ierosinātāja pieprasījuma saņemšanas par atzinuma sniegšanu atbilstoši kompetencei sniedz atzinumu par inženiertīklu pievada gatavību ekspluatācijai vai atzinumu par iekšējo inženiertīklu gatavību ekspluatācijai.

152. Pēc būvdarbu pabeigšanas būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā aizpildītu paskaidrojuma raksta vai apliecinājuma kartes II daļu un pievienotu inženierbūves novietojuma izpildmērījuma plānu šo noteikumu 146. punktā minētajos gadījumos.”

67. Aizstāt 153. punktā vārdus “izdarīšanas paskaidrojuma rakstā vai apliecinājuma kartē” ar vārdiem “par būvdarbu pabeigšanu izdarīšanas būvniecības informācijas sistēmā”.

68. Aizstāt 154. un 155. punktā vārdus “paskaidrojuma rakstā vai apliecinājuma kartē” ar vārdiem “par būvdarbu pabeigšanu būvniecības informācijas sistēmā”.

69. Izteikt 156. punkta pirmo teikumu šādā redakcijā:

“Ja veiktie būvdarbi neatbilst akceptētajai būvniecības iecerei vai būvniecību reglamentējošajiem normatīvajiem aktiem, kā arī būvniecības informācijas sistēmā nav pieejama attiecīgā informācija un dokumenti (piemēram, atzinumi par inženiertīklu pievada vai iekšējo inženiertīklu gatavību ekspluatācijai), institūcija, kura pilda būvvaldes funkcijas, pieņem lēmumu par konstatētajām atkāpēm.”

70. Izteikt 157. punktu šādā redakcijā:

“157. Ja būvniecības ierosinātājs ir novērsis šo noteikumu 156. punktā minētajā lēmumā norādītās atkāpes, institūcija, kura pilda būvvaldes funkcijas, izdara atzīmi par būvdarbu pabeigšanu būvniecības informācijas sistēmā.”

71. Izteikt 159. punktu šādā redakcijā:

“159. Īpašniekam vai, ja tāda nav, – tiesiskajam valdītājam atbilstoši Nekustamā īpašuma valsts kadastra likumam pēc pirmās grupas inženierbūves, kura noteikta būvju klasifikācijā, pieņemšanas ekspluatācijā ir pienākums ierosināt Valsts zemes dienestā datu reģistrāciju vai aktualizāciju Nekustamā īpašuma valsts kadastra informācijas sistēmā.”

72. Izteikt 161. punkta pirmo teikumu šādā redakcijā:

“Pēc būvniecības ierosinātāja pieprasījuma būvniecības informācijas sistēmā institūcijas, kuras izdevušas tehniskos vai īpašos noteikumus, pārbauda un 10 darbdienu laikā pēc pieprasījuma saņemšanas atbilstoši kompetencei sniedz atzinumu par inženierbūves gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām.”

73. Izteikt 162. un 163. punktu šādā redakcijā:

“162. Ja nodod ekspluatācijā trešās grupas inženierbūvi (izņemot līnijveida inženierbūvi), papildus šo noteikumu 161. punktā minētajām institūcijām 10 darbdienu laikā pēc būvniecības ierosinātāja pieprasījuma saņemšanas būvniecības informācijas sistēmā Valsts ugunsdzēsības un glābšanas dienests sniedz atzinumu par inženierbūves atbilstību ugunsdrošības prasībām, bet, ja šī inženierbūve atrodas ostas teritorijā, 10 darbdienu laikā pēc pieprasījuma saņemšanas būvniecības informācijas sistēmā arī valsts akciju sabiedrība “Latvijas Jūras administrācija” sniedz atzinumu par šīs inženierbūves gatavību ekspluatācijai no kuģošanas drošības viedokļa.

163. Ierosinot inženierbūves pieņemšanu ekspluatācijā, būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā aizpildītu apliecinājumu par inženierbūves gatavību ekspluatācijai vai inženierbūves nojaukšanu (11. pielikums) un pievienotus šādus dokumentus:

163.1. būvprojekta izmainītās daļas, kuras būvdarbu veikšanas laikā pieļaujams veikt saskaņā ar vispārīgajos būvnoteikumos noteikto;

163.2. inženierbūves izpildmērījuma plānu šo noteikumu 146. punktā minētajos gadījumos;

163.3. inženierbūves stāvu plānu vai telpu grupas plānu šo noteikumu 146. punktā minētajos gadījumos;

163.4. ēkas vai tās telpu grupas kadastrālās uzmērīšanas lietu, ja vienlaikus ar inženierbūvi ekspluatācijā tiek pieņemta ēka vai tās telpu grupa;

163.5. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību un tie nav pievienoti būvdarbu žurnālam;

163.6. būvuzrauga pārskatu par būvuzraudzības plāna izpildi, ja būvdarbu laikā ir veikta būvuzraudzība normatīvajos aktos noteiktajā kārtībā.”

74. Aizstāt 163.1punktā vārdu “paraksta” ar vārdiem “apstiprina būvniecības informācijas sistēmā”.

75. Svītrot 164. punktu.

76. Izteikt 167. punktu šādā redakcijā:

“167. Institūcija, kura pilda būvvaldes funkcijas, novērtē inženierbūves gatavību ekspluatācijai, pamatojoties uz minētajā institūcijā iesniegtajiem šo noteikumu 163. punktā minētajiem dokumentiem, būvniecības informācijas sistēmā pieejamo informāciju un dokumentiem (piemēram, būvdarbu žurnāls, pieņemšanas akti, atzinumi par inženierbūves gatavību ekspluatācijai), kā arī atbilstību normatīvajiem aktiem būvniecības jomā.”

77. Izteikt 169. punktu šādā redakcijā:

“169. Institūcija, kura pilda būvvaldes funkcijas, nav tiesīga pieņemt inženierbūvi ekspluatācijā, ja kāda no šo noteikumu 161. vai 162. punktā minētajām institūcijām nav sniegusi pozitīvu atzinumu par inženierbūves gatavību nodošanai ekspluatācijā vai būvniecības informācijas sistēmā nav pieejama attiecīgā informācija un dokumenti.”

78. Aizstāt 171. punktā vārdu “parakstīti” ar vārdu “saņemti”.

79. Svītrot 172. punktā vārdus “un pievienotos dokumentus, izņemot gadījumu, ja attiecīgā informācija un dati pieejami būvniecības informācijas sistēmā”.

80. Izteikt 182. un 183. punktu šādā redakcijā:

“182. Ja būvniecības ierosinātājs ir novērsis šo noteikumu 181. punktā minētajā lēmumā norādītās atkāpes, institūcija, kura pilda būvvaldes funkcijas, ar aktu pieņem inženierbūvi ekspluatācijā.

183. Īpašniekam vai, ja tāda nav, – tiesiskajam valdītājam atbilstoši Nekustamā īpašuma valsts kadastra likumam pēc otrās vai trešās grupas inženierbūves, kura noteikta būvju klasifikācijā, pieņemšanas ekspluatācijā ir pienākums ierosināt Valsts zemes dienestā datu reģistrāciju vai aktualizāciju Nekustamā īpašuma valsts kadastra informācijas sistēmā.”

81. Izteikt 185. un 186. punktu šādā redakcijā:

“185. Inženiertīklu īpašnieks vai, ja tāda nav, – tiesiskais valdītājs 10 darbdienu laikā būvniecības informācijas sistēmā pēc būvniecības ierosinātāja pieprasījuma saņemšanas par atzinuma sniegšanu atbilstoši kompetencei sniedz atzinumu par inženiertīklu pievada nojaukšanu vai atzinumu par iekšējo inženiertīklu nojaukšanu.

186. Pēc inženierbūves vai iekšējā inženiertīkla nojaukšanas pabeigšanas būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā aizpildītu paskaidrojuma raksta vai apliecinājuma kartes II daļu un pievienotu inženierbūves izpildmērījuma plānu šo noteikumu 146. punktā minētajos gadījumos.”

82. Aizstāt 187. punktā vārdus “paskaidrojuma rakstā vai apliecinājuma kartē” ar vārdiem “par būvdarbu pabeigšanu būvniecības informācijas sistēmā”.

83. Aizstāt 188. punktā aiz vārdiem “akceptētajai būvniecības iecerei vai būvniecību reglamentējošajiem normatīvajiem aktiem” ar vārdiem “kā arī būvniecības informācijas sistēmā nav pieejama attiecīgā informācija un dokumenti”.

84. Izteikt 189. punktu šādā redakcijā:

“189. Ja būvniecības ierosinātājs ir novērsis šo noteikumu 188. punktā minētajā lēmumā norādītās atkāpes, institūcija, kura pilda būvvaldes funkcijas, izdara atzīmi par būvdarbu pabeigšanu būvniecības informācijas sistēmā.”

85. Izteikt 191. punktu šādā redakcijā:

“191. Pēc būvniecības ierosinātāja pieprasījuma būvniecības informācijas sistēmā institūcijas, kuras ir izdevušas tehniskos vai īpašos noteikumus, pārbauda un 10 darbdienu laikā pēc pieprasījuma saņemšanas atbilstoši kompetencei sniedz atzinumu par inženierbūves nojaukšanu, tās atbilstību saskaņotajam būvprojektam un normatīvo aktu prasībām.”

86. Izteikt 193. punktu šādā redakcijā:

“193. Ierosinot inženierbūves nojaukšanas pieņemšanu, būvniecības ierosinātājs institūcijā, kura pilda būvvaldes funkcijas, iesniedz būvniecības informācijas sistēmā aizpildītu apliecinājumu par inženierbūves gatavību ekspluatācijai vai inženierbūves nojaukšanu (11. pielikums) un pievienotus šādus dokumentus:

193.1. būvprojekta izmainītās daļas, kuras būvdarbu veikšanas laikā pieļaujams veikt saskaņā ar vispārīgajos būvnoteikumos noteikto;

193.2. izpildmērījuma plānu šo noteikumu 146. punktā minētajos gadījumos.”

87. Svītrot 194. punktu.

88. Papildināt 198. punktu aiz vārda “dokumentiem” ar vārdiem “būvniecības informācijas sistēmā pieejamo informāciju un dokumentiem (piemēram, būvdarbu žurnāls, atzinumu par inženierbūves nojaukšanu)”.

89. Izteikt 201. punkta pirmo teikumu šādā redakcijā:

“Ja veiktie būvdarbi neatbilst akceptētajai iecerei vai būvniecību reglamentējošajiem normatīvajiem aktiem, kā arī būvniecības informācijas sistēmā nav pieejama attiecīgā informācija un dokumenti, institūcija, kura pilda būvvaldes funkcijas, pieņem lēmumu par konstatētajām atkāpēm.”

90. Izteikt 202. un 203. punktu šādā redakcijā:

“202. Ja būvniecības ierosinātājs ir novērsis šo noteikumu 201. punktā minētajā lēmumā norādītās atkāpes, institūcija, kura pilda būvvaldes funkcijas, izdot izziņu par inženierbūves neesību.

203. Pēc konservācijas darbu pabeigšanas būvniecības ierosinātājs informē institūciju, kura pilda būvvaldes funkcijas, par būvdarbu pabeigšanu, iesniedzot būvniecības informācijas sistēmā aizpildītu paskaidrojuma raksta II daļu. Ja veikta trešās grupas inženierbūves konservācija, institūcijā, kura pilda būvvaldes funkcijas, papildus iesniedz būvniecības informācijas sistēmā pievienotu inženierbūves tehniskās apsekošanas atzinumu.”

91. Aizstāt 204. punktā vārdus “paskaidrojuma rakstā” ar vārdiem “par konservācijas darbu pabeigšanu būvniecības informācijas sistēmā”.

92. Izteikt 205. punkta pirmo teikumu šādā redakcijā:

“Ja institūcija, kura pilda būvvaldes funkcijas, konstatē, ka būvdarbi nav veikti atbilstoši inženierbūves konservācijas darbu veikšanas projektam vai būvniecību reglamentējošajiem normatīvajiem aktiem, kā arī būvniecības informācijas sistēmā nav pieejama attiecīgā informācija un dokumenti, tā pieņem lēmumu par konstatētajām atkāpēm.”

93. Izteikt 206. punktu šādā redakcijā:

“206. Ja būvniecības ierosinātājs ir novērsis šo noteikumu 205. punktā minētajā lēmumā norādītās atkāpes, institūcija, kura pilda būvvaldes funkcijas, izdara atzīmi par konservācijas darbu pabeigšanu būvniecības informācijas sistēmā.”

94. Papildināt noteikumus ar 9.1 nodaļu šādā redakcijā:

“**9.1 Būvniecības administratīvais process neizmantojot būvniecības informācijas sistēmu**

206.1 Šajā nodaļā noteiktās prasības attiecas uz Būvniecības likuma pārejas notikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu.

206.2 Būvniecības ieceri ierosina un plānotajai būvniecībai nepieciešamo dokumentāciju izstrādā, ievērojot šo noteikumu 2. nodaļā noteikto.

206.3 Būvniecības ieceres dokumentāciju, būvprojektu, kā arī izmainītās būvprojekta daļas izstrādā trijos eksemplāros (ar atbildīgā būvspeciālista un būvniecības ierosinātāja parakstiem un saskaņojumiem uz būvprojekta ģenerālplāna), izņemot būvniecības iesniegumu, bet Būvniecības likuma 6.1 panta pirmās daļas 1.punktā minētajos gadījumos – četros eksemplāros. Ja būvniecības ierosinātājs pats izstrādā būvniecības ieceres dokumentāciju, to sagatavo divos eksemplāros.

206.4 Personas saskaņojumu noformē uz projektējamās teritorijas vispārīgā plāna ar inženierbūvju piesaisti zemes gabalam, apliecinājuma kartes novietojuma plāna, paskaidrojuma raksta novietojuma plāna vai kā atsevišķu vienošanos tā, lai no tās izrietētu nepārprotama personas piekrišana būvniecības iecerei.

206.5 Institūcija, kura pilda būvvaldes funkcijas, izskata saņemto būvniecības ieceres dokumentāciju un pieņem lēmumu saskaņā ar Būvniecības likumā un šo noteikumu 3. un 4. nodaļā noteikto.

206.6 Būvprojektu izstrādā, ievērojot šo noteikumu 6.1. un 6.2. apakšnodaļā noteikto.

206.7 Ja būvprojekta izstrādes laikā būvniecību regulējošo normatīvo aktu tehniskās prasības, inženiertīklu pieslēgšanās vai to šķērsošanas tehniskās prasības vai tehnisko vai īpašo noteikumu prasības nevar izpildīt, saskaņošanu veic, ievērojot šo noteikumu 6.3. apakšnodaļā noteikto. Atzīmi par saskaņojumu izdara uz būvprojekta ģenerālplāna vai atbilstoši izmaina tehniskos risinājumus.

206.8 Būvprojekta ekspertīzi veic ievērojot šo noteikumu 6.4. apakšnodaļā noteikto. Būvprojekta ekspertīzes atzinumu pievieno būvprojekta dokumentācijai.

206.9 Būvprojektu saskaņo un to izskata, ievērojot šo noteikumu 6.5. apakšnodaļā noteikto.

206.10 Būvniecības ierosinātājs iesniedz institūcijā, kura pilda būvvaldes funkcijas, būvdarbu uzsākšanas nosacījumu izpildei nepieciešamos dokumentus. Institūcija, kura pilda būvvaldes funkcijas, izskata būvdarbu nosacījumu izpildei saņemtos dokumentus un pieņem lēmumu saskaņā ar Būvniecības likumā un šo noteikumu 7.1. apakšnodaļā noteikto.

206.11 Būvdarbu žurnālu aizpilda šo noteikumu noteiktajos gadījumos atbilstoši vispārīgajos būvnoteikumos noteiktajam saturam. Būvdarbu žurnālu iesniedz reģistrācijai, institūcijā, kura pilda būvvaldes funkcijas būvdarbu uzsākšanas nosacījumu izpildei.

206.12 Būvniecības ierosinātājs pirms būvdarbu uzsākšanas izsniedz būvdarbu veicējam akceptētu paskaidrojuma rakstu, apliecinājuma karti vai būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju.

206.13 Būvdarbu veicējs pirms būvdarbu uzsākšanas izsniedz katram atsevišķu būvdarbu veicējam akceptētu paskaidrojuma rakstu, apliecinājuma karti vai būvatļauju ar atzīmi par būvdarbu uzsākšanai izvirzīto nosacījumu izpildi un tam nepieciešamo būvniecības ieceres dokumentāciju.

206.14 Būvdarbus veic un tā veikšanas un izpildes dokumentāciju (piemēram, galveno būvasu nospraušanas akts, darbu veikšanas projekts) izstrādā, ievērojot šo noteikumu 7.2.-7.5. apakšnodaļā noteikto.

223.15 Darbu veikšanas projektu nodod atbildīgajam būvdarbu vadītājam pirms būvniecības ieceres dokumentācijas paredzēto darbu uzsākšanas.

206.16 Pabeigtos nozīmīgo konstrukciju elementus un segtos darbus, kā arī izbūvētās ugunsdrošībai nozīmīgas inženiertehniskās sistēmas (ārējā un iekšējā ugunsdzēsības ūdensapgādes sistēma, automātiskā un neautomātiskā ugunsaizsardzības sistēma) pieņem ekspluatācijā, sastādot pieņemšanas aktu (8., 9. un 10. pielikums), ko paraksta atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 119.2 punktā noteiktos dokumentus.

206.17 Ja būvdarbu pārtraukšanas vai apturēšanas dēļ nepieciešams veikt inženierbūves konservāciju, ievēro šo noteikumu 7.6. apakšnodaļā noteikto.

206.18 Būvniecības ierosinātājs, ierosinot inženierbūves pieņemšanu ekspluatācijā vai inženierbūves nojaukšanas darbus, iesniedz institūcijā, kura pilda būvvaldes funkcijas, šo noteikumu 9. nodaļā noteiktos dokumentus attiecīgajiem būvdarbiem. Papildus iesniedz šādus dokumentus:

206.181. būvdarbu žurnālu kopā ar būvdarbu izpildes dokumentāciju;

206.182. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;

206.183. institūciju atzinumus par inženierbūves gatavību ekspluatācijai vai inženierbūves nojaukšanu;

206.184. tehnisko noteikumu izsniedzēju atzinumus par inženiertīklu pievada vai iekšējo inženiertīklu gatavību ekspluatācijai.

206.19 Inženierbūves pieņemšanu ekspluatācijā vai tās nojaukšanas darbus institūcija, kura pilda būvvaldes funkcijas, pieņem šo noteikumu 9. nodaļā noteiktos lēmumus un veic atzīmes būvniecības administratīvā procesa ietvaros, ievērojot šajos noteikumos noteiktos termiņus lēmumu pieņemšanai un atzīmju veikšanai. Attiecīgie termiņi skaitāmi no dienas, kad institūcijā, kura pilda būvvaldes funkcijas, iesniegti dokumenti, kas nepieciešami, lai attiecīgos būvdarbus pieņemtu ekspluatācijā.

206.20 Būvniecības ierosinātājs nodod glabāšanā tās institūcijas arhīvā, kas pilda būvvaldes funkcijas, šādus dokumentus:

206.201. apliecinājumu par inženierbūves gatavību ekspluatācijai vai inženierbūves nojaukšanu;

206.202. izmainītās būvprojekta daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

206.203. institūciju atzinumus par inženierbūves gatavību ekspluatācijai vai inženierbūves nojaukšanu;

206.204. tehnisko noteikumu izsniedzēju atzinumus par inženiertīklu gatavību ekspluatācijai;

206.205. inženierbūves izpildmērījuma plānu šo noteikumu 146. punktā minētajos gadījumos;

206.206. inženierbūves stāvu plānu vai telpu grupas plānu šo noteikumu 146. punktā minētajos gadījumos;

206.207.būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību.

206.21 Īpašnieks vai, ja tāda nav, – tiesiskais valdītājs atbilstoši Nekustamā īpašuma valsts kadastra likumam pēc pirmās, otrās vai trešās grupas inženierbūves, kura noteikta būvju klasifikācijā, pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā paskaidrojuma rakstu vai apliecinājuma karti un šo noteikumu 146. punktā minētajos gadījumos – izpildmērījuma plānu, stāvu plānu un telpu grupas plānu.

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis